Jeg sendte den 17/10-2016 fire filer til filialen i Hjørring.

Sagen drejede sig om en bekræftelse på, at jeg har angivet de rigtige kontooplysninger til min udenlandske arbejdsgiver med stempel og underskrift fra min bank. Min arbejdsgiver sendte mig to papirer, som jeg skulle sende videre til banken, der så skulle godkende oplysningerne jeg har givet min arbejdsgiver, samt et brev, hvori Nordea bekræfter, at de har tjekket oplysningerne er korrekte.

Først fik jeg svar tilbage fra Nordea, at oplysningerne var som de skulle være, bort set fra adressen. Fint nok, jeg rettede det. Jeg skrev så tilbage at jeg så kun manglede deres underskrift og stempel, som bedt om i brevet fra min arbejdsgiver.

Jeg fik ikke noget svar, så jeg skrev tilbage til dem Fredag nat. Jeg spurgte om han/hun havde læst filerne jeg sendte og om han/hun forstod hvad det var jeg spurgte efter. (Jeg indrømmer gerne jeg skrev på en lidt uhøflig måde, men min deadline var overskredet, og min arbejdsgiver rykkede efter mine kontooplysninger)
Da jeg så fik svar om mandagen, forstod personen så ikke, hvad det præcist var han/hun skulle. 
Jeg havde endda i første omgang sendt et eksempel, som bare skulle oversættes til engelsk og stemples og underskrives. Samt to breve på engelsk, som forklarede, hvad det var det hele gik ud på.

Jeg prøver så at spørge, om han/hun ikke kunne ringe til mig, da jeg SKULLE sende den mandag d. 24-10-2016. Men fik intet svar...
Jeg prøver så at sende en mail igen, hvori jeg forklarede at det var en bekræftelse på kontooplysninger, som skulle være på engelsk. Jeg glemte desværre at vedhæfte en fil. Men fik ikke svar resten af mandagen.

Jeg ender så med at få en anden medarbejder fra Århus til at gøre arbejdet. Dog misforstod han åbenbart også, så han sendte et mig et dokument, som bekræftede at jeg havde været kunde hos Nordea i 22 år... Jeg bad ham endda om at åbne filen på sin skærm, og jeg læste endda højt på engelsk over telefonen og forklarede ham, hvad jeg skulle bruge...
Jeg skriver så tilbage til ham at det ikke var det jeg skulle bruge, men desværre blev klokken 16:00, så der var fyraften. Jeg ringede til kundeservice igen, og de kunne så ikke gøre andet end at lægge en besked til ham.

I dag, hørte jeg ikke fra nogen som helst fra Nordea, så jeg ringede ind ved 10 tiden, og bad straks om at få lavet den bekræftelse. Jeg skulle bruge det inden klokken 12. Jeg fik det heldigvis efter 10 minutter.

Ja, dette er en meget lang historie over et stykke papir. Men det var ventetiden godt nok også. Fik endda svar klokken 13:06 fra filialen i Hjørring, som stadig er forvirret over, hvad det er jeg har brug for...

Som konklussion kan jeg da kun sige, at jeg er bange for at arbejde i udlandet, mens jeg har konto hos Nordea... Jeg er tit i udlandet, og de fleste gange, kan jeg kun kontaktes på mail på grund af dårlig internetforbindelse og arbejde. Jeg er ikke tryg ved, at man skal ringe så mange gange til kundeservice, bare for at få et skide stykke papir stemplet og underskrevet. Jeg er heller ikke tryg ved, at der er to af jeres medarbejdere, som ikke læser de dokumenter, som jeg sender... Eller forstår engelsk? Jeg ved det ikke. Mit spørgsmål er, Hvad skal jeg gøre hvis jeg er på skideren i Udlandet? Jeg har ikke råd til at ringe så mange gange til jeres danske nummer... De fleste steder er der dårlig forbindelse, så live-chatten fungere heller ikke. Har I en pålidelig email man kan skrive til?

Det skal lige nævnes, at jeg har været kunde i Nordea hele mit liv. Jeg er 23 år. Og det her er ikke første gang jeg eller min familie har haft problemer med Nordea! Så denne gang var dråben, jeg bliver nødt til at skrive flere klager ind fremover!